ΣΙΩΠΗ
Subrip-Διορθώσεις-Συγχρονισμός amerzone
Σε υμνούμε, Κύριε Ιησού Χριστέ.
1633. Ειρήνη εν Χριστώ. Δόξα τω Θεώ.
Αν και για εμάς, λίγη ειρήνη υπάρχει σ' αυτόν τον τόπο τώρα.
Ποτέ δεν είδα την Ιαπωνία όταν ήταν φωτισμένη χώρα.
Αλλά ποτέ δεν την είδα τόσο σκοτεινή όσο είναι τώρα.
Όλη η πρόοδός μας έληξε με νέες διώξεις...
...νέες καταστολές, νέα βασανιστήρια.
Χρησιμοποιούσαν κουτάλες με πολλές τρύπες...
...ώστε οι σταγόνες να πέφτουν αργά και ο πόνος να διαρκεί πιο πολύ.
Κάθε μικρό πιτσίλισμα νερού...
...ήταν σαν αναμμένο κάρβουνο.
Ο κυβερνήτης του Ναγκασάκι πήρε τέσσερις μοναχούς κι έναν δικό μας...
...στο Ούνζαν όπου υπάρχουν πηγές με καυτό νερό.
Οι Ιάπωνες τις αποκαλούν "κολάσεις", εν μέρει, νομίζω, ειρωνικά...
...και εν μέρει, πρέπει να σας πω, γιατί είναι η αλήθεια.
Οι αξιωματούχοι είπαν στους πατέρες μας να απαρνηθούν τον Θεό...
...και το Ευαγγέλιο της αγάπης Του.
Αλλά αρνήθηκαν να αποστατήσουν και ζήτησαν να υποστούν μαρτύρια...
για να δείξουν τη δύναμη της πίστης τους...
...και την παρουσία του Θεού μέσα τους.
Μερικοί παρέμειναν στο βουνό για τριάντα τρεις ημέρες.
Η ιστορία του θάρρους τους...
...δίνει ελπίδα στους ιερείς μας που παραμένουν εδώ κρυφά.
"Δεν θα εγκαταλείψουμε τους κρυμμένους Χριστιανούς μας...
...που ζουν μέσα στον φόβο."
"Γινόμαστε πιο δυνατοί μέσα στην αγάπη Του."
Ο Φερέιρα είναι χαμένος για εμάς.
Αυτό ήταν το τελευταίο γράμμα του.
Γιατί χαμένος;
Επιστρέφατε απ' την Πορτογαλία όταν λάβαμε αυτό το γράμμα.
Χρειάστηκε χρόνια για να φτάσει σε εμάς, αφού κρύφτηκε, εξαγοράστηκε...
ώσπου να φτάσει στα χέρια ενός Ολλανδού εμπόρου...
...που μας έφερε κι άλλα νέα.
Ότι είναι ζωντανός;
Ότι αποστάτησε.
Ότι απαρνήθηκε δημόσια τον Θεό και την πίστη του...
...και τώρα ζει σαν Ιάπωνας.
Δεν είναι δυνατόν.
Ο Φερέιρα, με κίνδυνο τη ζωή του, κήρυξε την πίστη μας στην Ιαπωνία.
Χάρη σ' εκείνον είμαστε εδώ σήμερα.
Ήταν... είναι ο πιο δυνατός απ' όλους μας.
Έγραψε αυτά τα λόγια κατά τη διάρκεια της πιο άγριας δίωξης.
Τώρα τα πράγματα είναι ακόμα χειρότερα.
Χιλιάδες πέθαναν εξαιτίας της πίστης που τους φέραμε.
Και χιλιάδες εγκατέλειψαν την πίστη.
Ο έμπορος έφερε την είδηση, είπατε. Αλλά δεν έχει αποδειχτεί, σωστά;
Ίσως είναι συκοφαντία για να δυσφημήσει την πίστη μας.
Λόγω της έκτασης των διώξεων σ' αυτή τη χώρα...
Μας έχουν ανάγκη εκεί!
Και του ότι δεν έχουμε άλλα νέα του, πέρα από την είδηση από τον Ολλανδό...
- Φήμες, Πάτερ! - Πρέπει να συμπεράνω ότι αληθεύει.
Αν αληθεύει, πάτερ...
...τι θα σήμαινε αυτό για τους Ιησουίτες;
Για όλη την Καθολική Ευρώπη;
Η αποστολή μας είναι επείγουσα όσο ποτέ άλλοτε.
Πρέπει να βρούμε τον Πατέρα Φερέιρα.
Δεν μπορώ να το επιτρέψω αυτό.
Μα πώς θα εγκαταλείψουμε την αποστολή μας;
Αποστολή σας ήταν να βρείτε νέα για τον Φερέιρα. Και τα βρήκατε.
Συγγνώμη, Πάτερ, αλλά το γράμμα αναφέρει μια τρομερή ιστορία...
...αλλά δεν μιλάει για τον Φερέιρα, αγνοούμε τι του έχει συμβεί.
Το μόνο που ξέρουμε είναι αυτή η συκοφαντία.
Επιτρέψτε μου, Πάτερ Βαλινιάνο, αλλά...
...πιστεύω ότι η αποστολή μας έχει ακόμα νόημα.
Ξέρετε πόσους Χριστιανούς εκτέλεσαν οι τοπικές αρχές στη Σιμάμπαρα;
Χιλιάδες... Δεκάδες χιλιάδες...
Τους πιο πολλούς με αποκεφαλισμό. Όχι, είναι πολύ επικίνδυνο.
Μα πώς μπορούμε να αγνοήσουμε αυτόν που μας γαλούχησε στην πίστη;
Διαμόρφωσε τον κόσμο για εμάς.
Αν δεν είναι συκοφαντία, τότε ο Φερέιρα είναι καταραμένος.
Είναι υποχρέωσή μας να σώσουμε την ψυχή του.
- Το θέλετε τόσο πολύ; Κι οι δυο σας; - Ναι.
Με όλη μας την καρδιά.
Τότε πρέπει να είναι θέλημα Θεού.
Σας υποβάλλει σε μεγάλη δοκιμασία.
Μόλις πατήσετε το πόδι σας σ' αυτή τη χώρα...
...θα διατρέχετε μεγάλο κίνδυνο.
Θα είστε οι τελευταίοι ιερείς που πηγαίνουν εκεί.
Στρατός δύο ατόμων.
25 Μαΐου 1640.
Ειρήνη εν Χριστώ. Ευλογητός ο Θεός.
Πάτερ Βαλινιάνο, καθώς γράφω αυτές τις γραμμές...
...δεν ξέρω αν τα λόγια μου φτάσουν ποτέ σ' εσένα.
Αλλά θέλω να έχεις εμπιστοσύνη στην αποστολή μας.
Και να έχεις πίστη σ' εμάς.
Προσεκτικά.
Θαυμάσια νέα σήμερα.
Ο κ. Τσουν βρήκε ένα κινέζικο πλοίο που θα μας πάει κρυφά στην Ιαπωνία.
Ισχυρίζεται ότι βρήκε τον μόνο Ιάπωνα στο Μακάο...
...για οδηγό μας σ' αυτή τη χώρα.
Ελάτε... Από 'δώ...
Επιτέλους, γνωρίσαμε τον πρώτο μας Ιάπωνα.
Δεν είναι σπουδαίος, θα δείτε.
Αλλά μετά από δύο μήνες, είναι ο μόνος που έμεινε εδώ.
Ξύπνα!
Έλα, σήκω!
Βολόδερνε στη θάλασσα. Τον έφεραν οι Πορτογάλοι.
Κόλλησε εδώ. Θέλει να γυρίσει στην πατρίδα του.
Είσαι όντως Ιάπωνας;
Απάντησέ τους, βλάκα! Είναι παπάδες!
Κιτσίζιρο!
Θα σε πάνε σπίτι σου.
Πού είναι το σπίτι σου;
Στο Ναγκασάκι.
- Τι δουλειά κάνεις; - Θα κάνει ό,τι του πείτε.
Ψαράς.
Ξέρεις τη γλώσσα μας;
- Λίγο. - Ναι, λίγο.
Την έμαθες απ' τους Ιησουίτες. Μάλλον... Άρα, είσαι Χριστιανός.
Όχι Χριστιανός.
- Καλός οδηγός για σας. - Χριστιανός είναι κι αυτός.
Δεν είμαι "Κιρισιτάν"!
Οι "Κιρισιτάν" πεθαίνουν.
Πεθαίνουν στο Ναγκασάκι.
Άκουσέ με.
Έχουμε λεφτά.
Αν μας βοηθήσεις, θα σε πάμε στο σπίτι σου στην Ιαπωνία.
Θέλεις να πας στο σπίτι σου, στην Ιαπωνία;
Θέλω...
Θέλω να πάω σπίτι μου! Όχι για τα λεφτά!
Η Ιαπωνία είναι η χώρα της οικογένειάς μου!
Σας ικετεύω. Μη μ' εγκαταλείπετε εδώ, Πάτερ.
Σας παρακαλώ!
Πάρτε με στο σπίτι μου.
Θα είναι καλός οδηγός.
Υποσχεθείτε ότι θα με πάτε σπίτι μου.
Υποσχεθείτε.
Ο οδηγός μας... Δεν μπορεί να είναι Χριστιανός.
Δεν είναι, λέει. Αλλά πιστεύεις κάτι απ' όσα λέει;
Δεν πιστεύω καν ότι είναι Ιάπωνας.
"Και τους είπε ο Κύριος: Υπάγετε σε όλον τον κόσμον...
...και κηρύξτε το Ευαγγέλιο σε όλη την ανθρωπότητα."
Ακόμα και σε κάποιον σαν αυτόν.
Είναι εντολή του Κυρίου μας.
Καθώς ετοιμάζομαι να επιτελέσω το έργο Του, βλέπω το πρόσωπό του.
Με κοιτάζει όπως κοίταξε τον Πέτρο δίνοντάς του την εντολή...
"Βόσκε τα αρνία μου."
"Βόσκε τα αρνία μου, ποίμαινε τα πρόβατά μου."
Με γοητεύει. Νιώθω τόσο μεγάλη αγάπη γι' αυτό.
Ο Γκαρούπε κι εγώ...
...δεν φέραμε τίποτα στην Ιαπωνία εκτός απ' τις καρδιές μας.
Και στη διάρκεια του γαλήνιου και θυελλώδους ταξιδιού μας...
αναλογίστηκα τα είκοσι χρόνια που πέρασαν...
...από τότε που άρχισαν οι διώξεις.
Η μαύρη γη της Ιαπωνίας...
...είναι γεμάτη με τον θρήνο τόσο πολλών Χριστιανών.
Το κόκκινο αίμα των ιερέων έχει ρεύσει άφθονο.
Οι τοίχοι των εκκλησιών γκρεμίστηκαν.
Ιαπωνία!
Εμπιστευτήκαμε τη ζωή μας σ' αυτόν τον άνθρωπο.
Ο Ιησούς εμπιστεύτηκε χειρότερους.
Γρήγορα!
Έλα!
Κιτσίζιρο, πού πας;
Θα μας προδώσει.
"Ό,τι κάμνεις, κάμε ταχύτερον."
Πατέρες;
Βιαστείτε. Δεν έχουμε χρόνο.
Ελάτε.
- Τι είναι αυτό το μέρος; - Το χωριό Τομογκί.
- Ιαπωνία; - Κάντε γρήγορα.
Για να μη σας δουν οι εθνικοί. Ελάτε λοιπόν.
- Οι εθνικοί; - Ελάτε γρήγορα.
Ελάτε.
Λυπάμαι, Πατέρες. Πολύ επικίνδυνο.
Γίνονται πάρα πολλές εκτελέσεις.
Αν μάθουν ότι είμαστε "Κιρισιτάν", θα μας σκοτώσουν.
Ο Κύριος... σας ακούει.
Ναι... Σας έστειλε σ' εμάς.
Παρακαλώ. Περάστε.
Ευχαριστώ.
Έχουμε λίγο φαγητό αν θέλετε.
Θα είστε ασφαλείς εδώ μέχρι το πρωί.
Καθίστε, παρακαλώ.
Συγγνώμη.
Πώς ζείτε έτσι;
Δηλαδή, πώς ζείτε σαν Χριστιανοί...
...όταν ο κίνδυνος είναι τόσο μεγάλος;
Καταλαβαίνετε;
Προσευχόμαστε κρυφά. Αλλά έχουμε δικό μας τον Τζίζαμα.
Ποιος είναι ο Τζίζαμα;
Είσαι ο ηγέτης τους; Στο χωριό, στην προσευχή, στην αφοσίωση;
Η βάπτιση είναι το μόνο ιερό μυστήριο που εκτελεί.
Λατρεύουμε με τον Τζίζαμα.
Κρύβουμε τις "Κιρισιτάν" εικόνες μας...
...αλλά ο Θεός μάς βλέπει, έτσι;
Κι ας μην είχαμε ιερέα μέχρι τώρα.
Παρακαλώ, φάτε.
- Παρακαλώ, φάτε. - Ευχαριστώ.
Κάθε "Κιρισιτάν" εδώ ανήκει στη μυστική εκκλησία μας.
Αυτή η πίστη...
...αυτή η πίστη που έχετε είναι τόσο δυνατή.
Έχετε τόσο κουράγιο.
Μόνο εδώ υπάρχει αυτή η πίστη ή υπάρχει και σε άλλα χωριά;
Δεν ξέρουμε για τα άλλα χωριά.
- Δεν πάμε ποτέ εκεί. - Δεν πάτε;
Τα άλλα χωριά, πολύ επικίνδυνα.
Δεν ξέρεις ποιον να εμπιστευτείς.
Όλοι φοβούνται τον Ανακριτή, τον Ινοουέ.
Καταδίδεις έναν Κιρισιτάν και σου δίνουν εκατό αργύρια.
Διακόσια, για έναν Χριστιανό μοναχό.
Και τριακόσια, για έναν ιερέα.
Τριακόσια;
Πρέπει να πάτε στα άλλα χωριά.
Να τους πείτε ότι οι ιερείς είναι πάλι εδώ.
Ότι είμαστε πάλι στην Ιαπωνία. Θα ήταν καλό αυτό.
Ήταν ένας... πατέρας...
...που ήταν εδώ... τον έλεγαν Φερέιρα.
Ο Πατήρ Φερέιρα... Τον έχετε ακουστά;
Σαν εμάς.
Όχι.
Δεν τρως;
Εσείς είστε που μας τρέφετε.
Δεν τολμούν να μας πάνε κάπου απ' τον κύριο δρόμο.
Πρέπει να είναι τρομερό φορτίο που μας κρύβουν έτσι.
Με συγκίνησε η αγάπη που ένιωσα απ' αυτούς τους ανθρώπους...
...αν και τα πρόσωπά τους δεν το δείχνουν.
Ατέλειωτα χρόνια μυστικότητας μετέτρεψαν τα πρόσωπά τους σε μάσκες.
Γιατί πρέπει να υποφέρουν τόσο;
Γιατί ο Θεός τούς έδωσε ένα τόσο βαρύ φορτίο;
Αυτό είναι το ασφαλέστερο μέρος.
Η καλύβα όπου φτιάχνουμε κάρβουνα.
Όταν ακούσετε αυτόν τον ήχο...
...θα είμαστε εμείς.
Αν ακούσετε οτιδήποτε άλλο...
...κρυφτείτε.
Τη μέρα κρατάμε την πόρτα της καλύβας μας κλειστή...
...και δεν κάνουμε κανένα θόρυβο, μη μας ακούσει κάποιος περαστικός.
Μόνο τη νύχτα νιώθουμε ασφαλείς...
...και κατεβαίνουμε στο χωριό να λειτουργήσουμε για τους πιστούς.
"Κονχισάν".
Επιτέλους είχαν ιερείς που θα συγχωρούσαν τις αμαρτίες τους.
Ευλόγησέ με, Πάτερ, γιατί έχω αμαρτήσει.
Εξομολόγηση.
Τι; Άλλη μια φορά; Απ' την αρχή;
Ακούγαμε εξομολογήσεις όλη νύχτα...
...κι ας μη είμαστε πάντα σίγουροι για τι πράγμα εξομολογούνταν.
Και τώρα, ο Χριστιανισμός έφερε την αγάπη.
Την αξιοπρέπεια να αντιμετωπίζονται σαν πλάσματα του Θεού, όχι σαν ζώα.
Και την υπόσχεση ότι όλα τα βάσανά τους δεν ήταν μάταια...
...αλλά θα λήξουν με τη σωτηρία.
Λειτουργούσαμε μέσα στη νύχτα, όπως έκαναν στις κατακόμβες.
Αθόρυβα.
Είμαστε τώρα όλοι με τον Θεό στον "παραΐσο";
- Στον παράδεισο; - Ναι, στον παράδεισο.
Τώρα;
Όχι.
Αλλά ο Θεός είναι εκεί τώρα...
...και για πάντα.
Ετοιμάζει χώρο για όλους εμάς. Ακόμα και τώρα.
Συγγνώμη, Σεμπαστιάο, για την ανυπομονησία μου.
Ντρέπομαι για την απογοήτευσή μου.
Το παιδί είναι ασφαλές στη χάρη του Θεού τώρα. Αυτό έχει σημασία.
Κι εσύ είσαι κακός Ιησουίτης.
Βαρέθηκα να είμαι εγκλωβισμένος εδώ μέσα όλη μέρα!
Φάε.
Δεν ξέρουμε καν αν ζει ή δεν ζει ο Πατήρ Φερέιρα.
Οι χωρικοί δεν τον έχουν ακουστά. Είναι πολύ φοβισμένοι.
- Μόνο φόβο έχουν; Και ψείρες; - Έχουν εμάς. Τους ανακουφίζουμε.
Ως πότε μπορούμε να το κάνουμε;
Εμείς ζητήσαμε την αποστολή, Φρανσίσκο.
Προσευχηθήκαμε γι' αυτό, στις πνευματικές ασκήσεις μας.
Ο Θεός μάς άκουσε και μάς ακούει τώρα.
Μακάρι να μας οδηγήσει στον Φερέιρα για να μάθουμε την αλήθεια.
Λες να έχασε τη δύναμη του και να προσκύνησε τον Ανακριτή Ινοουέ;
- Να γονάτισε σαν σκύλος; - Κι αυτό, διαδόσεις είναι.
Ακόμα κι αν ο Ινοουέ είναι διάβολος όπως λένε όλοι, ο Φερέιρα θα άντεχε.
- Πρέπει να τον βρούμε στο Ναγκασάκι. - Είναι πολύ επικίνδυνο!
Για εμάς, γι' αυτούς που μας στεγάζουν.
Στέλνουμε τον Κιτσίζιρο να μάθει.
Τρελάθηκες; Πού είναι αυτός; Δεν είναι ποτέ εδώ.
Είναι πάντα μεθυσμένος. Δεν τον εμπιστευόμαστε.
Τι κάνουμε; Πρέπει να βρούμε τον Πατέρα Φερέιρα.
Πάμε έξω. Ας το ρισκάρουμε. Μόνο για μια στιγμή.
Κοίτα.
Είναι σημάδι απ' τον Θεό.
Μην κουνηθείς.
Κάποιος είναι εδώ. Μας παρακολουθεί.
Τώρα!
Πάτερ.
Αυτό δεν είναι σημάδι.
Μη φοβάστε. Εντάξει.
Δεν θα σας κάνουμε κακό.
Είμαστε Κιρισιτάν.
Σας χρειαζόμαστε.
Σας τρομάξαμε. Συγγνώμη.
Θέλουμε να σας ζητήσουμε να έρθετε στο χωριό μας, το Γκότο.
Μας λείπει η πίστη μας εκεί. Τα παιδιά μας σας χρειάζονται.
Δεν έχουμε λειτουργία, ούτε εξομολόγηση.
Μόνο προσευχόμαστε.
Πώς ξέρατε ότι είμαστε εδώ;
Ποιος σας το είπε; Κάποιος απ' τους πιστούς;
Ένας Κιρισιτάν του χωριού μας. Ο Κιτσίζιρο.
Ο δικός μας Κιτσίζιρο;
Λέει ότι ήρθε εδώ μαζί σας.
- Ναι, αλλά δεν είναι Χριστιανός. - Ναι, είναι.
Αλήθεια, μίλησε κατά του Θεού στον Ανακριτή, τον Ινοουέ.
Αλλά αυτό έγινε πριν από οκτώ χρόνια.
Όλη η οικογένειά του θανατώθηκε.
Μίλησε κατά του Θεού. Αλλά ακόμα πιστεύει.
Χρειάζονται ιερείς στο Γκότο.
Όχι, Πάτερ.
Αλλά, Μοκιτσί, θα επιστρέψουμε. Θα γυρίσουμε εδώ.
Δεν ξέρω τους ανθρώπους στο Γκότο.
Δεν ξέρω αν μπορούμε να τους εμπιστευτούμε.
Είναι Χριστιανοί σαν εμάς.
Ο Κιτσίζιρο τούς είπε να έρθουν εδώ. Δεν είμαι σίγουρος γιατί.
- Γιατί κάνει ό,τι κάνει; - Αυτός μας έφερε εδώ στο Τομογκί.
Θα είναι μόνο για λίγες μέρες.
Αλλά... ο ένας θα μείνει εδώ. Σας παρακαλώ.
Τους χάνουμε.
Ο φόβος που ένιωσα στο ταξίδι, έσβησε...
...γιατί η χαρά που με υποδέχτηκε ήταν εξίσου μεγάλη με τη δική μου.
Ακόμα κι η όψη του Κιτσίζιρο ήταν καλοδεχούμενη.
Ελάτε!
Ευχαρίστησα τον Θεό που μ' έφερε εδώ.
Εκείνη τη μέρα, οι πιστοί έλαβαν καινούργια ελπίδα.
Κι εγώ ανανεώθηκα.
Και ήρθαν σ' εμένα.
Όχι μόνο απ' το Γκότο.
Αλλά και Χριστιανοί από άλλα χωριά που πέρασαν τα βουνά.
Ένιωσα ότι κι ο ίδιος ο Θεός ήταν τόσο κοντά.
Πολύ σκληρή η ζωή τους. Ζουν σαν τα ζώα και πεθαίνουν σαν τα ζώα.
Αλλά ο Χριστός δεν πέθανε για το καλό και το ωραίο.
Εύκολο αυτό.
Το δύσκολο είναι να πεθάνεις για το άθλιο και το σάπιο.
Αλλά εδώ, ήμουν ένας απ' αυτούς...
...και μοιράστηκα τη δίψα του πνεύματός τους.
Κι άλλη προσευχή εισακούστηκε στο Γκότο.
Εκεί έμαθα για κάποιον που ίσως ήξερε για τον Πατέρα Φερέιρα.
Πατήρ Φερέιρα.
Τον ξέρεις; Τον ξέρεις; Τον έχεις δει;
Πότε;
Έφτιαξε ένα μέρος για "βλέφη"...
"Βλέφη"... μωρά...
Βρέφη... Συγγνώμη...
Και για άρρωστους... Στο Σίνματσι.
Αλλά αυτό ήταν πριν τη φασαρία.
- Πού είναι αυτό; - Κοντά στο Ναγκασάκι.
Αλλά πολύ επικίνδυνο για να πας.
Δεν ξέρω.
Απεγνωσμένα ζητούν σημάδια πίστης. Κι έτσι, τους παρείχα ό,τι μπορούσα.
Ίσως εκτιμούν αυτά τα φτωχά σημάδια πιο πολύ κι απ' την ίδια την πίστη.
Αλλά πώς μπορούσαμε να τους τα αρνηθούμε;
Και τελικά, έπρεπε να αποχωριστώ το ροζάριό μου.
Στο Γκότο κουράστηκα πολύ.
Βάφτισα πάνω από εκατό άτομα, άκουσα αμέτρητες εξομολογήσεις.
Αλλά απ' τον Κιτσίζιρο ένιωσα την πιο μεγάλη ανάγκη.
- Δεν πήρες το ροζάριο. - Δεν το άξιζα.
Γιατί;
- Επειδή απαρνήθηκες τον Θεό; - Ναι.
Αλλά μόνο για να ζήσω... Όλη η οικογένειά μου...
Ο Ανακριτής Ινοουέ ήθελε να απαρνηθούμε την πίστη μας.
Να ποδοπατήσουμε τον Ιησού.
Μια φορά, αλλά γρήγορα.
Οι δικοί μου δεν το έκαναν.
Αλλά... εγώ το έκανα.
Αλλά δεν μπορούσα να τους εγκαταλείψω, αν και...
...είχα εγκαταλείψει τον Θεό.
Κι έτσι... τους είδα να πεθαίνουν.
Όπου πάω...
...βλέπω τη φωτιά... και την οσμή της σάρκας.
Όταν είδα εσένα και τον Πατέρα Γκάρουπε για πρώτη φορά...
άρχισα να πιστεύω...
...ότι ίσως ο Θεός με δεχόταν ξανά.
Επειδή... στα όνειρά μου...
...η φωτιά δεν ήταν πια τόσο λαμπερή.
Θες ν' ακούσω την εξομολόγησή σου τώρα;
Ευλόγησέ με, Πάτερ...
...γιατί έχω αμαρτήσει.
Έξι μέρες στο Γκότο και ανανέωση της πίστης του Κιτσίζιρο.
Ένιωσα ότι η ζωή μου άξιζε...
κι ότι μπορούσα να βοηθήσω τους ανθρώπους αυτής της χώρας...
...στα πέρατα της γης.
Άνθρωποι απ' τον Ανακριτή... είναι στο χωριό.
Πήραν τον Ίσιζο.
Πληροφορηθήκαμε ότι υπάρχουν Χριστιανοί ανάμεσά σας...
...όπως αυτός εδώ ο άθλιος.
Μα πληρώνουμε τους φόρους μας και είμαστε πιστοί στο Κράτος.
Λατρεύουμε τον Βούδα στον ναό.
Ξέρουμε ότι όλοι είστε καλοί άνθρωποι.
Θέλουμε μόνο...
να ξέρουμε ποιοι αγκάλιασαν την παράνομη πίστη...
...και ποιοι τους κρύβουν.
Θα μάθουμε ποιοι είναι.
Σκεφτείτε το τίμημα της πληροφορίας. Είναι πολύ ασήμι.
Μη φοβάστε τόσο.
Ας τους δώσουμε τρεις μέρες.
Λύστε τον.
Θα τον αφήσουμε αυτόν.
Αλλά αν δεν μάθουμε κάτι σε τρεις μέρες...
...θα τον πιάσουμε ξανά μαζί με τρεις άλλους.
Θα στείλουμε τους τέσσερις ομήρους στο Ναγκασάκι.
Ένας απ' αυτούς... πρέπει να είσαι εσύ.
Δεν φοβόμαστε να πεθάνουμε. Και δεν θα σας παραδώσουμε ποτέ.
- Κανείς δεν πρέπει να πεθάνει. - Κινδυνεύουμε είτε φύγετε είτε όχι.
Γι' αυτό μείνετε. Δεν θα σας παραδώσουμε ποτέ.
Θα έρχονται συνέχεια αν μείνουμε. Θα σας σκοτώσουν όλους τελικά.
Πρέπει να φύγουμε. Μόνο έτσι ο κίνδυνος θ' απομακρυνθεί από εσάς.
Μπορούμε να κρυφτούμε στο νησί του Κιτσίζιρο.
Στο νησί μου;
Όχι. Δεν υπάρχει διαφορά ανάμεσα σ' εκεί και σ' εδώ.
Θα έρθουν στο Γκότο. Θα ψάξουν. Θα συμβεί το ίδιο πράγμα.
Όχι! Πρέπει να φύγουν.
Οι Πατέρες πρέπει να φύγουν.
Έτσι, θα σωθούμε.
Μην το λες αυτό. Ήρθαν να διδάξουν τον λόγο του Θεού.
Δεν θα τους παραδώσουμε στα βασανιστήρια του Ινοουέ.
Μας έβαλαν σε κίνδυνο! Καλύτερα να μην είχαν έρθει!
Ησυχάστε!
Θα προστατέψουμε τους Πατέρες.
Θα μείνετε.
Τώρα πρέπει να διαλέξουμε ακόμα δύο για να έρθουν μαζί μας.
Εγώ... ο Μοκιτσί...
...κι ακόμα δύο όμηροι.
Ποιος θα έρθει μαζί μας...
...να γίνει όμηρος και να τιμήσει τον Θεό;
Ο Κιτσίζιρο δεν είναι από εδώ.
Γιατί όχι αυτός;
Για χάρη όλων μας, θα πας; Δεν θα είναι σκληροί μαζί σου.
- Τους ανθρώπους του Τομογκί θέλουν. - Δεν είναι από 'δώ.
- Ίσως αυτός μίλησε για μας. - Δεν είμαι καταδότης!
Πες τους! Δεν είμαι καταδότης! Ομολόγησα όλες τις αμαρτίες μου.
Τότε αν έχεις λάβει την ευλογία του Κυρίου...
...τίμησέ Τον με τη ζωή σου.
- Σωστά! - Μα τι λες;
- Ξέρεις αν είσαι Κιρισιτάν. - Θα σου σπάσω το κεφάλι.
Παρακαλώ!
Πήγαινε στη θέση μας.
Πάτερ...
Αλλά, Πάτερ, αν μας αναγκάσουν...
...να ποδοπατήσουμε τον Κύριο στο ομοίωμά του...
- Προσευχήσου για κουράγιο, Μοκιτσί. - Μα αν δεν κάνουμε ό,τι θέλουν...
Θα κινδυνέψουν όλοι στο χωριό.
Μπορεί να τους φυλακίσουν, να τους εξορίσουν για πάντα.
Τι πρέπει να κάνουμε;
Να ποδοπατήσετε!
Δεν πειράζει να ποδοπατήσετε.
Μα τι λες;
Δεν μπορείς.
Μοκιτσί... δεν μπορείς.
Αυτό το έφτιαξα για τον Τζίζαμα.
Μόνο αυτό είχαμε ώσπου να έρθετε εσείς.
Πάρε αυτό.
Σε παρακαλώ.
Στο όνομα του Ιησού.
Η πίστη σου μου δίνει δύναμη, Μοκιτσί.
Μακάρι να μπορούσα να δώσω τόση σ' εσένα.
Η αγάπη μου για τον Θεό είναι δυνατή.
Μπορεί να είναι ίδια με την πίστη;
Ναι, νομίζω ότι πρέπει να είναι.
Αυτοί οι άνθρωποι είναι τα πιο πιστά πλάσματα του Θεού επί γης.
Πάτερ Βαλινιάνο, ομολογώ, άρχισα να απορώ.
Ο Θεός μάς δοκιμάζει και καθετί που κάνει είναι καλό.
Προσευχήθηκα να υποστώ δοκιμασίες, όπως ο Υιός Του.
Αλλά γιατί πρέπει οι δοκιμασίες τους να είναι τόσο τρομερές;
Και γιατί, όταν κοιτάζω μέσα στη δική μου καρδιά...
...οι απαντήσεις που τους δίνω φαίνονται τόσο αδύναμες;
Πάτησέ το!
Όλοι έκαναν ό,τι τους διέταζαν.
Αλλά δεν ήταν αρκετό.
Νομίζετε ότι μας ξεγελάσατε;
Είδαμε...
πόσο βαριά έγινε μόλις τώρα η αναπνοή σου.
Δεν γίνεται αυτό! Γιατί είμαστε Βουδιστές.
Ωραία.
Τότε ας δοκιμάσουμε άλλη μια φορά.
Φτύσε σ' αυτό... και μετά πες...
...η λεγόμενη Ευλογημένη Παρθένα σας είναι πόρνη.
Είσαι Χριστιανός.
Κι εσύ είσαι Χριστιανός.
Ο γέρος Ίσιζο δεν το έκανε... Ο Μοκιτσί δεν μπόρεσε...
Αλλά ο Κιτσίζιρο πέτυχε εκεί που οι άλλοι απέτυχαν.
Πρέπει να πιστέψω ότι υπέφερε μαζί με τους άλλους.
Κι εσύ Χριστιανός.
Είναι όλοι Χριστιανοί! Πιάστε τους!
Τους έδωσαν σάκε...
...όπως ο Ρωμαίος στρατιώτης έδωσε ξίδι στον ετοιμοθάνατο Χριστό.
Ευχόμουν να θυμηθούν το μαρτύριο του Κυρίου μας...
...και να πάρουν κουράγιο και παρηγοριά από αυτό.
Θεέ μου!
Παραΐσο!
Θεέ και Κύριε!
Παρακαλώ, δέξου το πνεύμα του Τζίζαμα!
Το μαρτύριο του Τζίζαμα τελείωσε.
Δέξου τον, Κύριε!
Κύριε!
Μέσα στη δόξα Σου!
Παρακαλώ... Ιησού!
Ο Μοκιτσί χρειάστηκε τέσσερις μέρες για να πεθάνει.
Στο τέλος έψαλε έναν ύμνο.
Η φωνή του ήταν ο μόνος ήχος.
Οι χωρικοί που είχαν μαζευτεί στην παραλία, παρέμειναν σιωπηλοί.
Φρουρούσαν τους νεκρούς για να μην ταφούν σαν Χριστιανοί.
Το σώμα του Μοκιτσί, βαρύ απ' το νερό, μετέτρεπε τις φλόγες σε καπνό...
...μέχρι τελικά να αρπάξει φωτιά.
Τα λείψανα σκορπίστηκαν στη θάλασσα για να μη γίνουν αντικείμενα λατρείας.
Πάτερ Βαλινιάνο, θα πεις ότι ο θάνατός τους δεν ήταν χωρίς νόημα.
Σίγουρα ο Θεός άκουσε τις προσευχές τους καθώς πέθαιναν.
Αλλά άκουσε τα ουρλιαχτά τους;
Πώς να εξηγήσω τη σιωπή Του προς αυτούς που άντεξαν σε τόσο πολλά;
Χρειάζομαι όλη τη δύναμή μου για να το καταλάβω αυτό.
Ίσως αυτό να είναι το τελευταίο μου γράμμα.
Μάθαμε ότι οι φρουροί είναι στα βουνά και μας αναζητούν.
Κι αποφασίσαμε να χωριστούμε.
Είχα δίκιο. Αν φεύγαμε, ίσως ήταν ακόμα ζωντανοί.
Μην το λες αυτό. Αν αμφιβάλουμε, αυτός θα είναι ο θάνατός μας.
Εγκαταλείπουμε τώρα; Αυτό κάνουμε;
- Άνθρωποι πέθαναν για μας. - Δεν πέθαναν για μας, Γκαρούπε.
Νιώθω δειλός.
- Η αγάπη μου σε ακολουθεί. - Εύχομαι να είμαι δυνατός όσο εσύ.
Ο Γκαρούπε συνεχίζει την αποστολή του στο Χιράντο...
...κι εγώ επιστρέφω στο Γκότο.
Φρανσίσκο, μείνε ζωντανός.
Μείνε ζωντανός!
Πάτερ, ζητώ συγγνώμη για την αδυναμία και την αμφιβολία μου.
Και ζητώ να θυμάσαι τον Γκαρούπε κι εμένα στις προσευχές σου.
Ο υπάκουος υιός σου.
Φαντάζομαι τον Υιό Σου...
καρφωμένο στον σταυρό...
...και στο στόμα μου έχω γεύση από ξίδι.
Αυτό είναι το Γκότο;
Επουράνιε Πατέρα, δοξασμένο το όνομά Σου.
Είμαι μόνο ένας ξένος που έφερε συμφορά.
Αυτό σκέφτονται για μένα τώρα.
Ονειρεύομαι τον Άγιο Φραγκίσκο μας.
Τι απέγινε όλη η ένδοξη δυνατότητα που βρήκε εδώ;
Εγώ τι έχω κάνει για τον Χριστό;
Τι κάνω για τον Χριστό;
Τι θα κάνω για τον Χριστό;
Νιώθω πολύ τον πειρασμό, τον πειρασμό της απόγνωσης.
Φοβάμαι.
Το βάρος της σιωπής Σου είναι τρομερό.
Προσεύχομαι, αλλά έχω χαθεί.
Ή απλώς προσεύχομαι για το τίποτα;
Τίποτα.
Επειδή Εσύ δεν είσαι εκεί;
Προσεύχομαι για τη συγχώρεσή Σου.
Αν η αναφορά μου σταματήσει απότομα...
...μη νομίσεις ότι είμαστε νεκροί.
Γιατί αν πεθάνουμε εμείς, μαζί μας θα πεθάνει κι η ιαπωνική εκκλησία.
Ένιωσα να με παρακολουθεί κάποιος. Είσαι καλά, Πάτερ;
Πάτερ...
Γιατί γύρισες πίσω, Πάτερ; Υπάρχει κίνδυνος εδώ.
Πρέπει να προσέχεις.
Δίνουν τριακόσια αργύρια για σένα.
Τριακόσια... Ο Ιούδας πήρε μόνο τριάντα.
Υπάρχουν Κιρισιτάν σε άλλα χωριά. Όχι μακριά.
Μπορούμε να κρυφτούμε εκεί. Θα φροντίσω για σένα.
Πάρε αυτό... Σε παρακαλώ.
Πρέπει να πεινάς πολύ.
Ο Μοκιτσί κι η οικογένειά μου παρέμειναν δυνατοί.
Εγώ είμαι τόσο αδύναμος.
Είσαι; Σίγουρα μπορείς να φροντίζεις τον εαυτό σου.
Όχι για να είμαι εγωιστής. Είμαι σαν εσένα.
Δεν έχω πού αλλού να πάω.
Πού είναι η θέση για έναν αδύναμο άνθρωπο...
...σ' έναν κόσμο σαν αυτόν;
Θες να εξομολογηθείς για τον Μοκιτσί και τον Ίσιζο;
"Ό,τι κάμνεις, κάμε ταχύτερον."
Τα λόγια του Υιού Σου στον Ιούδα στον Μυστικό Δείπνο.
Ήταν οργισμένος όταν τα είπε ή τα είπε από αγάπη;
Είσαι καλά; Φαίνεσαι κουρασμένος.
Καλά είμαι... Το ψάρι που μου έδωσες ήταν πολύ αλμυρό.
- Διψάω. - Τι;
Διψάω!
Ο Κύριός μας το είπε αυτό.
Θα φέρω νερό.
Φέρνω νερό.
Συγγνώμη. Μου έπεσε το νερό, Πάτερ. Νόμισα ότι κάτι δεν πήγαινε καλά.
Αλλά δεν πειράζει. Υπάρχει ένα ρέμα εδώ κοντά.
Μπορείς να πιεις όσο θες.
Από 'δώ.
Πάτερ... συγχώρησέ με.
Προσεύχομαι να με συγχωρήσει ο Θεός.
Θα συγχωρήσει ακόμα κι εμένα;
Ευλογητός ο Θεός.
- Ποιο είναι το χριστιανικό σου όνομα; - Μόνικα.
- Όπως η μητέρα του Αυγουστίνου. - Έτσι με βάφτισαν.
Αυτός είναι ο Χουάν.
Ήθελε να έχει το όνομα του ιερέα μας...
...που πέθανε στο Ούνζαν.
Θα τον ακολουθήσουν πολλοί άλλοι!
Καταλαβαίνεις.
Γιατί με κοιτάζεις έτσι;
Γιατί είσαι τόσο ήρεμη;
Όλοι πρόκειται να πεθάνουμε έτσι!
Λυπάμαι.
Ευχαριστώ για το φαγητό.
Όμως, Πάτερ... ο πατέρας μας... ο Πατήρ Χουάν...
...είπε ότι αν πεθάνουμε, θα πάμε στον παραΐσο.
Στον παράδεισο... Ναι, αυτό είναι σωστό.
Καλό δεν είναι να πεθαίνουμε; Καλύτερος από 'δώ ο παραΐσο.
Κανείς δεν πεινάει, δεν αρρωσταίνει. Ούτε φόροι ούτε σκληρή δουλειά.
Ο Πατήρ Χουάν είχε δίκιο.
Δεν υπάρχει σκληρή δουλειά στον παραΐσο.
Καθόλου δουλειά.
Δεν υπάρχουν φόροι. Δεν υπάρχουν βάσανα.
Θα γίνουμε ένα με τον Θεό.
Όχι άλλος πόνος.
Μακάρι να μην προκαλούσατε τόσα προβλήματα για μένα.
Παρακαλώ.
Στην ηλικία μας, δεν πρέπει να ταξιδεύουμε μακριά με τόση ζέστη.
Και η σκόνη...
Πολύ άσχημα αυτή τη χρονιά.
Κι όλα αυτά... Δεν είναι καθόλου απαραίτητα...
Κάντε μόνο μια μικρή προσπάθεια...
...να καταλάβετε την άποψή μας.
Δεν σας μισούμε.
Εσείς το προκαλέσατε.
Και μπορείτε ν' απαλλαγείτε απ' αυτό.
Περιττό να νιώθετε χαμένοι.
Σας δίνω χρόνο να το σκεφτείτε.
Τότε μπορείτε να μου δώσετε μια λογική απάντηση. Πηγαίνετε.
Όχι εσύ.
Εσύ μείνε.
Κατάλαβες τι τους έλεγα;
Τα ιαπωνικά σου είναι αρκετά καλά;
Είδα τα μάτια σας.
Και τι θαρρείς πως είδες εκεί;
Είναι χαζοί αυτοί οι χωριάτες.
Κύριε, γλίτωσέ τους απ' τον πόνο και προφύλαξέ τους.
Μπορούν να μιλούν ώρες μεταξύ τους και να μην αποφασίζουν τίποτα.
Αλλά εσύ καταλαβαίνεις, σωστά;
Τι εννοείτε;
Από σένα εξαρτάται αν θα αφεθούν ελεύθεροι.
Μια λέξη να τους πεις μόνο...
Να τους δείξεις.
Απαρνήσου την πίστη σου.
Κι αν αρνηθώ; Θα με σκοτώσετε;
"Το αίμα των μαρτύρων είναι ο σπόρος της εκκλησίας."
Όπως τους ιερείς που σφάξατε στην Ομουρά και το Ναγκασάκι;
Ήταν λάθος μας που σκοτώσαμε τους ιερείς.
Λάθος που σκοτώνουμε χωρικούς.
Αν πεθάνουν για τον Θεό τους, αυτό τους κάνει πιο δυνατούς, νομίζουν.
Αν νομίζετε πως πρέπει να τιμωρήσετε κάποιον, τιμωρήστε μόνο εμένα.
Είσαι πολύ αδαής.
Δεν μιλάς σαν καλός ιερέας!
Αν είσαι καλός άνθρωπος, πραγματικά καλός ιερέας...
...πρέπει να νιώθεις οίκτο για τους Κιρισιτάν.
Έτσι δεν είναι, Πάτερ;
Το τίμημα για τη δική σου δόξα είναι ο δικός τους πόνος.
Πάτερ...
Ευλογητός ο Θεός, ο πατέρας μας.
Ευλογητός να είναι.
Η πορτογαλική γλώσσα ήταν δώρο του δικού σας Πατέρα Καμπράλ.
Μου ζήτησαν να μεταφράζω για λογαριασμό σου.
Ίσως χάναμε κάποιες λεπτές έννοιες της μαρτυρίας σου...
...αν μιλούσες μόνο ιαπωνικά.
- Μαρτυρία; - Θέλουμε να είμαστε δίκαιοι.
Ξέρουμε τη γλώσσα σας καλύτερα απ' όσο ξέρετε εσείς τη δική μας.
Ο Πατήρ Καμπράλ έμαθε μόνο να λέει "ευχαριστώ".
Τόσο καιρό που έμεινε εδώ, δίδαξε, αλλά δεν έμαθε.
Μισούσε τη γλώσσα μας, τα φαγητά μας, τα έθιμά μας.
Εγώ δεν είμαι σαν τον Καμπράλ.
Αλήθεια;
Έχουμε τη δική μας θρησκεία, Πάτερ. Κρίμα που δεν το πρόσεξες αυτό.
- Απλώς σκεφτόμαστε διαφορετικά. - Όντως.
Πιστεύετε ότι οι Βούδες μας είναι άνθρωποι, ανθρώπινα πλάσματα.
Ακόμα κι ένας Βούδας πεθαίνει. Όπως όλοι οι άνθρωποι.
- Δεν είναι ο Δημιουργός. - Είσαι αδαής.
Μόνο οι Χριστιανοί βλέπουν τους Βούδες σαν απλούς ανθρώπους.
Ο Βούδας μας είναι πλάσμα που μπορεί να γίνει ο άνθρωπος.
Κάτι ανώτερο απ' τον εαυτό του, αν ξεπεράσει όλες τις ψευδαισθήσεις του.
Μα δένεστε με τις ψευδαισθήσεις σας και τις αποκαλείτε πίστη.
Δεν καταλαβαίνεις.
Ακολουθώντας τις εντολές του Θεού, έχεις ήρεμη και χαρούμενη ζωή.
Καταλαβαίνω.
Πάτερ, είναι πολύ απλό.
"Κορόμπου"... Έχεις ακούσει ποτέ αυτή τη λέξη;
"Κορόμπου". Σημαίνει "πέσε κάτω".
"Παραδώσου. Εγκατάλειψε την πίστη."
"Αποστάτησε", όπως λέτε.
Κάν' το, γιατί αν δεν αποστατήσεις...
οι κρατούμενοι θα κρέμονται πάνω απ' τον λάκκο...
...κι οι ζωές τους θα φεύγουν μαζί με τις σταγόνες απ' το αίμα τους.
Μερικοί αντέχουν για μέρες, μερικοί δεν αντέχουν. Πεθαίνουν.
Βασάνισαν τους Πατέρες Πόρο και Κασόλα στον λάκκο.
Έμαθες γι' αυτούς;
Ήταν κι ένας ονόματι Πέντρο. Και ο Φερέιρα, φυσικά.
- Ο Φερέιρα; - Τον ήξερες;
- Τον έχω ακουστά. - Φυσικά. Γνωστός σ' όλη την Ιαπωνία.
Ο ιερέας με το ιαπωνικό όνομα και την Ιαπωνίδα σύζυγο.
- Δεν σε πιστεύω. - Ρώτα όποιον θες.
Οι άνθρωποι στο Ναγκασάκι τον δείχνουν και τον θαυμάζουν.
Τον εκτιμούν πολύ τώρα.
Και πιστεύω ότι γι' αυτό ήρθε εδώ αρχικά.
Αλαζόνας, όπως όλοι τους.
Αυτό σημαίνει ότι με τον καιρό θα νικηθεί.
Νόμιζα ότι το μαρτύριο θα ήταν η σωτηρία μου.
Παρακαλώ, Θεέ μου, μην αφήσεις να γίνει η ντροπή μου.
Κοίτα! Είναι πελώριος!
Ο Κύριος είναι και φρούριο και ελευθερωτής μου.
Είναι ο βοηθός μου.
Απ' το αίμα που έχυσε ο αθάνατος Βασιλιάς μας...
...προορισμένο για τη λύτρωση του κόσμου.
Γιατί με ακολουθείς;
Πάψε να με ακολουθείς!
Ευχαριστώ, Κύριε, για τις ήσυχες μέρες εδώ.
Ο Χριστός μ' έμαθε ν' αγαπώ όλους, αλλά αδυνατώ να νιώσω αγάπη...
...γι' αυτούς που βασανίζουν τους φίλους μας μέχρι θανάτου.
Θυμώνω. Δεν μπορώ να τους αγαπήσω.
Ως και οι φρουροί αγγίχτηκαν απ' το χέρι Σου, Κύριε.
Νιώθω ενοχές.
Αναρωτιέμαι αν αυτή η αδιατάραχτη γαλήνη...
...είναι απόδειξη ότι ο θάνατός μου δεν αργεί πολύ.
Δεν θα ταραχτώ ποτέ.
Βλέπω τη ζωή του Υιού Σου, τόσο καθαρά, σχεδόν σαν τη δική μου.
Και το πρόσωπό Του. Παίρνει όλο το φόβο από μένα.
Είναι το πρόσωπο που θυμάμαι απ' τα παιδικά μου χρόνια.
Μου μιλάει. Είμαι σίγουρος γι' αυτό.
Υπόσχεται, "Δεν θα σε εγκαταλείψω."
Φόρεσέ το. Τζιτόκου.
Είναι τιμή για σένα. Αυτό φορούν οι ιερείς μας.
Ο Πατήρ Ροντρίγκες; Απ' την Πορτογαλία, ναι;
Συγγνώμη για τη μιλιά μου, Πάτερ.
Η γλώσσα μου δεν είναι τόσο καλή.
Αλλά ο εξοχότατος Κυβερνήτης του Τσίκουγκο...
...ανησυχεί για την άνεσή σας.
Άνεση;
Μάλλον... ταλαιπωρία.
Ταλαιπωρία, ναι. Για τον λόγο που είστε εδώ.
Κι αν δεν νιώθετε άνετα... παρακαλώ, να το πείτε.
Το ταξίδι σας ήταν μακρύ. Με πολλούς κινδύνους.
Η αποφασιστικότητά σας μας συγκινεί πολύ.
Ξέρουμε ότι πονέσατε πολύ. Δεν θα αυξήσουμε τον πόνο σας.
Η σκέψη αυτής της πιθανότητας είναι και για εμάς οδυνηρή.
Ευχαριστώ.
Το δόγμα που φέρνετε ίσως είναι αληθινό για Ισπανία και Πορτογαλία.
Αλλά το μελετήσαμε προσεκτικά, το σκεφτήκαμε για πολύ καιρό.
Και βρήκαμε ότι δεν έχει κανένα νόημα και καμιά αξία στην Ιαπωνία.
Συμπεράναμε ότι αποτελεί κίνδυνο.
Μα πιστεύαμε ότι σας φέραμε την αλήθεια.
Κι η αλήθεια είναι οικουμενική.
Κοινή για κάθε χώρα και κάθε εποχή. Γι' αυτό την αποκαλούμε αλήθεια.
Αν ένα δόγμα δεν είναι αληθινό στην Ιαπωνία όσο στην Πορτογαλία...
...τότε δεν μπορούμε να το θεωρούμε αλήθεια.
Βλέπω ότι δεν δουλεύετε με τα χέρια σας, Πάτερ.
Αλλά όλοι ξέρουν ότι ένα δέντρο που ευδοκιμεί σε μια γη...
...ίσως μαραίνεται και πεθαίνει σε κάποια άλλη γη.
Όπως το δέντρο του Χριστιανισμού. Τα φύλλα του μαραίνονται εδώ.
- Τα μπουμπούκια πεθαίνουν. - Δεν τα σκότωσε το χώμα.
Ήταν 300.000 Χριστιανοί εδώ στην Ιαπωνία πριν το χώμα...
...δηλητηριαστεί.
Δεν έχετε απάντηση;
Γιατί να έχετε; Ποτέ δεν θ' αλλάξετε την καρδιά μου.
Και προφανώς ούτε εγώ θ' αλλάξω τη δική σας.
Θέλετε να δοκιμάσετε την πίστη μου; Σας προκαλώ.
Φέρτε με στον Ανακριτή. Φέρτε με στον Ινοουέ.
Γιατί γελάνε;
Δεν είπα κάτι αστείο. Γιατί γελάνε;
Επειδή...
...είμαι ο Κυβερνήτης του Τσίκουγκο.
Εγώ είμαι ο Ανακριτής.
Είμαι ο Ινοουέ.
Πόση ώρα θα δουλεύουν έτσι στη βροχή;
Μέχρι να τελειώσουν.
Πάτερ! Σε παρακαλώ, άκουσέ με.
Με απείλησαν!
Αλλά ποτέ δεν πήρα τα λεφτά τους!
Δεν σε πρόδωσα για λεφτά!
Πρόσεχέ τον.
Ίσως ο Ινοουέ τον πληρώνει για να μας κάνει να ποδοπατήσουμε.
Όχι, δεν με πλήρωσε!
Σε παρακαλώ, Πάτερ. Άσε με να εξομολογηθώ.
Ξέρω ότι μυρίζω. Μυρίζω αμαρτία.
Θέλω να εξομολογηθώ πάλι...
...για να με εξαγνίσει ο Κύριος.
Γιατί ήρθες εδώ;
Για άφεση αμαρτιών;
- Καταλαβαίνεις τι είναι η άφεση; - Εσύ καταλαβαίνεις αυτά που λέω;
Πριν χρόνια... μπορούσα να είχα πεθάνει σαν καλός Κιρισιτάν.
Δεν υπήρχαν διώξεις.
Γιατί γεννήθηκα τώρα;
Πολύ άδικο αυτό!
Συγγνώμη.
Πιστεύεις ακόμα;
Ευλόγησέ με, Πάτερ, γιατί έχω αμαρτήσει.
Συγγνώμη που είμαι τόσο αδύναμος.
Συγγνώμη γι' αυτό που συνέβη.
Συγγνώμη γι' αυτό που σου έκανα.
Βοήθησέ με, Πάτερ... Διώξε μακριά την αμαρτία.
Θα προσπαθήσω ξανά να είμαι δυνατός.
Πατέρα, πώς μπόρεσε ο Ιησούς ν' αγαπήσει ένα τέτοιο κάθαρμα;
Υπάρχει κακό εδώ. Νιώθω τη δύναμή του, ακόμα και την ομορφιά του.
Αλλά αυτός ο άνθρωπος δεν έχει τίποτα από αυτά.
Δεν του αξίζει ν' αποκαλείται κακός.
Πήγαινε με ειρήνη.
Νιώθω... Φοβάμαι...
Ιησού, συγχώρησέ με... Ίσως δεν είμαι άξιος για σένα...
Τυπικό είναι αυτό.
Μόνο ένα βήμα αρκεί.
Δεν σας ζητούμε να το κάνετε ειλικρινά.
Βάζοντας εκεί το πόδι σας, δεν προδίνετε την πίστη σας.
Δεν με νοιάζει στ' αλήθεια.
Όσο πιο γρήγορα το κάνετε, τόσο πιο γρήγορα θα φύγουμε απ' τον ήλιο.
Αγγίξτε το μόνο με το πόδι σας, ελαφρά αν θέλετε.
Όπως θέλετε... και θα ελευθερωθείτε αμέσως.
Μια εικόνα είναι.
Πάτησέ την.
Τώρα!
Ο επόμενος.
Κι εσύ;
Δεν έχει νόημα.
Τώρα!
Ο επόμενος.
Μπορείς να πατήσεις ελαφρά.
Μετά, θα είσαι ελεύθερος.
Τώρα.
Πάτησέ το λίγο.
Εμπρός.
Ο επόμενος.
Ένα βήμα μόνο.
Πρέπει να θέλεις να ελευθερωθείς.
Βάλε το πόδι σου επάνω.
Πάρτε τους όλους πίσω!
Εκτός απ' το τελευταίο άτομο.
Ευχαριστώ, Κύριε, που άκουσες την προσευχή μου.
Αυτό συμβαίνει στους Χριστιανούς.
Αλλά θα σας δείξω ένα παράδειγμα πώς να αποφύγετε το μοιραίο.
Φέρτε τον εδώ.
Εμπρός... Βάλε το πόδι σου εκεί.
Βλέπετε πόσο εύκολο είναι;
Βέβαια έχει εξασκηθεί.
Αλλά δείτε πόσο απλή είναι η κίνηση.
Είναι πιο εύκολο ακόμα κι από το να σκύβεις, έτσι;
Ή να τρέχεις.
Φύγε τώρα!
Φύγε από 'δώ!
Βλέπετε;
Έκανε αυτό που έπρεπε. Τόσο απλό είναι.
Συγγνώμη. Σας παραμέλησα μερικές μέρες τώρα, Πάτερ.
Αλλά είχα δουλειά στο Χιράντο.
Ελπίζω να πας κι εσύ κάποτε εκεί.
Σίγουρα, πανέμορφο μέρος.
Υπάρχει μια ενδιαφέρουσα ιστορία για τον άρχοντα που κυβέρνησε εκεί.
Είχε τέσσερις παλλακίδες.
Τέσσερις... Ήταν πολύ όμορφες.
Αλλά ήταν...
Συγγνώμη... Ίσως δεν είναι ιστορία για έναν άγαμο ιερέα.
Εντάξει, συνεχίστε.
Λοιπόν, οι παλλακίδες...
...ήταν ζηλιάρες κι οι καβγάδες τους δεν είχαν τέλος.
Έτσι ο άρχοντας του Χιράντο τις έδιωξε απ' το κάστρο του...
...κι η ηρεμία ήρθε πάλι στην ζωή του.
Τι δίδαγμα νομίζεις ότι βγαίνει απ' αυτή την ιστορία;
- Ότι ήταν πολύ σοφός άνθρωπος. - Χαίρομαι που το καταλαβαίνεις.
Ο άρχοντας είναι η Ιαπωνία, κι οι παλλακίδες είναι...
η Ισπανία, η Πορτογαλία, η Ολλανδία, η Αγγλία...
Η μια ανταγωνίζεται την άλλη...
...και καταστρέφουν το σπίτι μέσα στην όλη διαδικασία.
Αφού τον λες σοφό...
...καταλαβαίνεις γιατί πρέπει να κυνηγήσουμε τους Κιρισιτάν.
Λοιπόν... η εκκλησία μας διδάσκει τη μονογαμία.
Μία σύζυγος.
Κι αν η Ιαπωνία ήταν να διαλέξει μία απ' τις τέσσερις για νόμιμη σύζυγο;
Εννοείς την Πορτογαλία;
Εννοώ την Αγία Εκκλησία.
Δεν θα ήταν καλύτερο για τον άντρα...
...να ξεχάσει τις ξένες γυναίκες και να διαλέξει μια δική του;
Η εθνικότητα δεν έχει σημασία στον γάμο.
Σημασία έχει η αγάπη...
Η αγάπη και η πίστη.
Η αγάπη.
Πάτερ, υπάρχουν άντρες...
...που υποφέρουν απ' την επίμονη αγάπη μιας άσχημης γυναίκας.
Έτσι βλέπετε το αποστολικό έργο; Σαν άσχημη γυναίκα;
Ναι.
Πώς λένε τη γυναίκα που δεν μπορεί να κάνει παιδιά;
Στείρα.
Μια στείρα γυναίκα δεν μπορεί να είναι αληθινή σύζυγος.
Αν το ευαγγέλιο έχασε τον δρόμο του εδώ, δεν φταίει η εκκλησία.
Φταίνε αυτοί που...
...διώχνουν τον πιστό απ' την πίστη τους σαν μια κακή σύζυγο.
Εννοείς εμένα;
Εσείς οι ιεραπόστολοι δεν ξέρετε την Ιαπωνία.
Κι εσείς, Εντιμότατε Ανακριτή...
...δεν ξέρετε τον Χριστιανισμό.
Υπάρχουν αυτοί που βλέπουν τη θρησκεία σας σαν κατάρα.
Όχι εγώ.
Εγώ τη βλέπω με άλλον τρόπο.
Αλλά πάντα... επικίνδυνη.
Θέλω να σκεφτείς την επίμονη αγάπη μιας άσχημης γυναίκας...
...και πώς μια στείρα δεν πρέπει ποτέ να είναι σύζυγος.
Βοήθησέ με, Πάτερ!
Πού τους πηγαίνετε;
Ταξιδεύεις σήμερα.
Κάθισε... Είναι καλύτερο για σένα, νομίζω.
Παρακαλώ.
Πάτερ...
Πώς αισθάνεσαι σήμερα;
Είναι καλός ο αέρας...
...αν και είσαι στην πιο καινούργια φυλακή μας.
Σκληρή η παλιά φυλακή για τους Πατέρες. Βροχή. Άνεμος. Πολύ κακή.
Συγγνώμη... Πότε θα έρθει ο Ινοουέ;
Δεν θα έρθει σήμερα.
- Σου λείπει; - Μου φέρεται καλά.
Τρία γεύματα τη μέρα, ώστε το σώμα μου να μην προδώσει την καρδιά μου.
- Το σχέδιό σας; Αυτό περιμένετε; - Καθόλου.
Αλλά περιμένουμε κάποιον σήμερα. Ο Ινοουέ θέλει να τον συναντήσεις.
Έρχεται από στιγμή σε στιγμή.
Είναι Πορτογάλος, σαν εσένα. Θα έχετε να πείτε πολλά.
Ο Φερέιρα.
Αυτόν περίμενες;
- Θέλω να του μιλήσω. - Μη βιάζεσαι.
Είναι νωρίς. Υπάρχει πολύς χρόνος.
- Πες μου... Ξέρει ότι είμαι εδώ; - Δεν μπορώ να σου πω.
Δεν πρέπει να μιλάω για δουλειές του γραφείου του Ανακριτή.
Αλλά μπορώ να σου πω... Ξέρει ότι είσαι ζωντανός.
Επειδή του είπαμε ότι αποστάτησες.
Τώρα... ξέρεις σε τι χρησιμεύουν αυτά τα χαλάκια;
Όχι.
Κοίτα. Ο φρουρός...
Τι θα μπορούσε να λέει στον Πατέρα Γκαρούπε;
Ίσως αυτό:
Αν είσαι αληθινός Χριστιανός, θα αποστατήσεις...
...και δεν θ' αφήσεις να πεθάνουν.
Ο Ανακριτής υπόσχεται ότι...
...αν αποστατήσει ο Γκαρούπε, οι τέσσερις θα αφεθούν ελεύθεροι.
Ελπίζω να συμφωνήσει ο Πατήρ Γκαρούπε.
Σου λέω...
...αυτοί οι Χριστιανοί ήδη πρόδωσαν την πίστη τους στο γραφείο του Ινοουέ.
Αν έκαναν αυτό που θέλετε, τότε πρέπει να τους αφήσετε να φύγουν.
Έκαναν ό,τι θέλατε. Αφήστε τους!
Παρακαλώ! Αφήστε τους!
Δεν τους θέλουμε. Τέσσερις αγρότες.
Είναι ακόμα εκατοντάδες Χριστιανοί στο νησί μακριά απ' την παραλία.
Θέλουμε ν' αποστατήσει ο Πατήρ, να γίνει παράδειγμα γι' αυτούς.
Πάρτε με!
Να αποστατήσεις...
Για χάρη τους, Κύριε. Μην το αφήνεις σ' εμάς αυτό!
Πάρτε εμένα στη θέση τους!
Τρομερή ιστορία! Τρομερή!
Όσες φορές κι αν το δεις.
Σκέψου τον πόνο που φέρατε σ' αυτούς τους ανθρώπους...
...για το εγωιστικό όνειρο μιας χριστιανικής Ιαπωνίας.
Ο Θεός σας τιμωρεί την Ιαπωνία, μέσα από εσάς!
Τουλάχιστον ο Γκαρούπε είχε θάρρος.
Αλλά εσύ! Δεν έχεις θέληση!
Δεν είσαι άξιος να αποκαλείσαι ιερέας.
Θεέ μου, γιατί με εγκατέλειψες;
Ήταν ο Υιός Σου.
Τα λόγια του Υιού Σου στον σταυρό.
Σιώπησες, ακόμα και σ' αυτόν.
Σιώπησες εντελώς.
Αστείο!
Ηλίθιο!
Δεν θα απαντήσει.
Δεν θα απαντήσει!
Θέλετε να μπείτε μέσα;
Σε λίγο.
Έλα, Πάτερ.
Οι ιερείς μας δεν συμπαθούν τους ιερείς σας...
...αλλά θα βρεις πολλή αξία εδώ.
Τι είναι, Πάτερ;
Το λιβάνι;
Η μυρωδιά από κρέας;
Έχεις φάει κρέας στην Ιαπωνία; Ούτε σ' εμένα αρέσει η μυρωδιά.
Ακόμα δεν μάντεψες;
Έχεις μαντέψει ποιος έρχεται;
Είναι διαταγή του Ινοουέ.
Και επιθυμία του άλλου.
Του άλλου;
Πάτερ ημών ο εν τοις ουρανοίς, αγιασθήτω το όνομά σου.
Σκέψου τις ψυχές που μπορείς να σώσεις, Πάτερ Φερέιρα.
Πάτερ Φερέιρα.
Είχα απελπιστεί.
Πάει τόσος καιρός από τότε που γνωριστήκαμε.
Παρακαλώ, πες κάτι.
Τι... μπορώ να σου πω σε μια τέτοια περίπτωση;
Αν νιώθεις κάποιον οίκτο για μένα, πες κάτι.
Ζεις εδώ πολύ καιρό;
Περίπου έναν χρόνο, υποθέτω.
- Τι είναι αυτό το μέρος; - Ναός... όπου μελετώ.
Είμαι σε κάτι σαν φυλακή κάπου στο Ναγκασάκι.
- Δεν ξέρω ακριβώς πού. - Εγώ ξέρω.
Ήσουν δάσκαλός μου.
Ήσουν εξομολογητής μου... και δάσκαλός μου.
Είμαι το ίδιο.
Κάνε ένα μόνο απλό πράγμα.
Πες μου, Πάτερ... πες μου ότι συμφωνείς.
Πραγματικά φαίνομαι τόσο διαφορετικός;
Ο εντιμότατος Σάουανο περνάει τη μέρα του γράφοντας...
...για αστρονομία.
Με διαταγή του Ινοουέ.
Υπάρχει μεγάλη γνώση εδώ.
Αλλά για ιατρική και αστρονομία μένουν πολλά να διδαχτούν.
Με χαρά μου βοηθάω.
Νιώθω ικανοποίηση...
...που τελικά μπορώ να είμαι χρήσιμος σ' αυτή τη χώρα.
Τότε είσαι ευτυχισμένος, Πάτερ;
Το είπα αυτό.
Πες για το άλλο βιβλίο που γράφεις.
Έχει τίτλο "Κενγκιρόκου". Δείχνει τα λάθη του Χριστιανισμού.
Και διαψεύδει τα διδάγματα του Θεού. Καταλαβαίνεις τον τίτλο;
Πες του.
Σημαίνει, "Αποκάλυψη Απάτης"...
...ή "Ξεσκέπασμα" αν προτιμάς πιο γραφική λέξη.
Ο άρχοντας Ανακριτής...
...το επαινεί, λέει ότι είναι καλογραμμένο.
- Είναι η αλήθεια. - Τη χρησιμοποιείς σαν δηλητήριο.
- Αστείο να το λέει ένας ιερέας. - Είναι απάνθρωπο.
Χειρότερο από βασανισμό, το να διαστρεβλώνεις μια ψυχή.
Μιλάς για τον εαυτό σου, όχι για τον Σάουανο Τσουάν.
- Ποιον; - Αυτόν.
Φερέιρα είναι μόνο για σας. Είναι Σάουανο Τσουάν τώρα.
Έχει βρει τη γαλήνη. Άφησέ τον να σε οδηγήσει στον δρόμο του.
Στον δρόμο του ελέους. Απλώς πρέπει να εγκαταλείψεις τον εαυτό σου.
Κανείς δεν πρέπει να επεμβαίνει στο πνεύμα του άλλου.
Το να βοηθάς άλλους είναι ο τρόπος του Βούδα. Και δικός σας τρόπος.
Οι δυο θρησκείες είναι ίδιες σ' αυτό.
Γιατί να μάχονται για επικράτηση όταν μπορούν να μοιραστούν τόσο πολλά;
Συνεχίστε.
Μου είπαν να σε κάνω να εγκαταλείψεις την πίστη.
Αυτό...
...είναι απ' τον λάκκο.
Είσαι δεμένος... για να μην μπορείς να κουνηθείς...
...και κρεμασμένος ανάποδα.
Γίνεται μια τομή.
Νιώθεις το αίμα να στάζει... σταγόνα, σταγόνα...
...για να μη φτάσει στο κεφάλι σου και πεθάνεις πολύ γρήγορα.
Πάτησε τον Ιησού σου.
Είσαι ο τελευταίος ιερέας που έμεινε εδώ.
Σίγουρα ο Ινοουέ θα χαρεί να δώσει ένα τέλος στον λάκκο.
Είναι πρακτικός άνθρωπος, Πάτερ. Όχι σκληρός.
Δούλεψα σκληρά 15 χρόνια σ' αυτή τη χώρα.
Την ξέρω καλύτερα από σένα.
Η θρησκεία μας δεν ριζώνει σ' αυτή τη χώρα.
Επειδή οι ρίζες έχουν κοπεί.
Όχι, επειδή είναι βάλτος αυτή η χώρα.
Τίποτα δεν φυτρώνει εδώ. Οι ρίζες σαπίζουν.
Κάποτε ο Χριστιανισμός άνθισε εδώ.
- Πότε; - Πότε; Στην εποχή σου, Πάτερ.
Στην εποχή σου. Πριν γίνεις σαν τους...
Σαν ποιους; Σαν αυτούς;
Οι Ιάπωνες πίστεψαν τη δική τους διαστρέβλωση του Ευαγγελίου.
Δεν πιστεύουν καθόλου. Ποτέ δεν πίστεψαν.
Μα απ' τον καιρό του Αγίου Ξαβιέ μέχρι τη δική σου εποχή...
...εκατοντάδες χιλιάδες αλλαξοπίστησαν εδώ.
Ναι, αλλαξοπίστησαν!
Ο Άγιος Ξαβιέ ήρθε εδώ να διδάξει για τον Υιό του Θεού.
Πρώτα ρώτησε πώς να αναφέρεται στον Θεό.
"Νταϊνίτσι", του είπαν.
Να σου δείξω τον Νταϊνίτσι τους;
Ιδού!
Εκεί είναι ο ήλιος του Θεού.
Ο μονογενής ήλιος του Θεού.
Στις Γραφές, ο Ιησούς "ανέτειλε" την τρίτη μέρα.
Στην Ιαπωνία, ο ήλιος του Θεού ανατέλλει κάθε μέρα.
Οι Ιάπωνες δεν βλέπουν καμιά ύπαρξη πέρα απ' το βασίλειο της φύσης.
Γι' αυτούς, τίποτα δεν υπερβαίνει το ανθρώπινο.
Αδυνατούν να συλλάβουν την ιδέα του δικού μας Θεού.
Κάνεις λάθος. Λατρεύουν τον Θεό.
Τον Θεό! Τον Κύριό μας! Υμνούν το όνομα του "Deus"!
Άλλο όνομα για έναν Θεό που δεν γνώρισαν ποτέ.
- Είδα ανθρώπους να πεθαίνουν! - Κι εγώ.
Για τον Deus! Στην πυρά για την πίστη τους!
Οι μάρτυρές σου οδηγήθηκαν στην πυρά, αλλά όχι για τη χριστιανική πίστη.
Τους είδα να πεθαίνουν. Δεν πέθαναν για το τίποτα.
Όχι... Πεθαίνουν για σένα, Ροντρίγκες.
Πόσους έσωσες πατώντας το πρόσωπο του Κυρίου μας;
- Πόσους εκτός απ' τον εαυτό σου; - Δεν ξέρω.
- Σαφώς όχι όσους ίσως βοηθήσεις εσύ. - Πας να δικαιώσεις την αδυναμία σου.
- Ας σε λυπηθεί ο Θεός. - Ποιος Θεός;
Λέμε...
Λυπάμαι... Δεν έχεις μάθει καλά τη γλώσσα, έτσι;
Λένε κάτι εδώ.
"Βουνά και ποτάμια κινούνται. Αλλά η ανθρώπινη φύση δεν κινείται."
Σοφή κουβέντα και ταιριάζει εδώ.
Βρίσκουμε την πρωτότυπη φύση μας στην Ιαπωνία, Ροντρίγκες.
Ίσως αυτό είναι να βρίσκεις τον Θεό.
Είσαι όνειδος.
Είσαι όνειδος, Πάτερ.
Δεν μπορώ...
Δεν μπορώ καν να σε αποκαλώ "Πάτερ" πια.
Ωραία... Έχω ιαπωνικό όνομα τώρα.
Και σύζυγο... Και παιδιά...
Κληρονομιά από έναν εκτελεσμένο.
Πώς αισθάνεσαι;
Σου έχει δείξει τον δρόμο του ελέους. Ελπίζω να τον ακολουθήσεις.
Γιατί δεν με κρεμάτε στον λάκκο;
Καλείσαι στο γραφείο του Ανακριτή.
Πάτερ, ήρθες εδώ γι' αυτούς, και όλοι σε μισούν.
Πρόσβαλέ με όσο θέλεις. Μου δίνεις κουράγιο έτσι.
Θα το χρειαστείς. Απόψε.
Είσαι καλός άνθρωπος, Πάτερ. Δεν μπορείς ν' αντέξεις τον πόνο.
Τον δικό σου... ή των άλλων.
Ο Ινοουέ λέει ότι θ' αποστατήσεις απόψε.
Είχε δίκιο για τον Φερέιρα...
...κι έχει δίκιο για σένα.
Θεέ, βοήθησέ με... Ιησού, βοήθησέ με...
Στον κήπο...
Είπες, "Περίλυπος είναι η ψυχή μου έως θανάτου."
Θα μάτωνα για Σένα...
Θα πέθαινα για Σένα... αν Σε ήξερα.
Είσαι εδώ μαζί μου;
Πάτερ... Συγχώρησέ με!
Πάτερ, ήρθα να εξομολογηθώ!
Συγχώρησέ με, Πάτερ!
Σταματήστε! Μην κάνετε θόρυβο!
Κάποιος να τον βοηθήσει!
- Τι χρειάζεσαι; - Όχι εγώ.
Εκεί κάτω. Κάποιος σπαράζει.
Κι ο φρουρός κοιμάται και ροχαλίζει σαν αγριόσκυλο!
Νομίζεις ότι ο φρουρός κάνει αυτόν τον θόρυβο; Απίστευτο.
Σάουανο, πες του τι είναι.
Δεν είναι ο φρουρός. Και δεν είναι ροχαλητό.
Είναι Χριστιανοί. Πέντε απ' αυτούς.
Όλοι κρεμασμένοι στον λάκκο.
Έχεις βρει τις λέξεις στον τοίχο;
"Δοξάστε τον."
Τις χάραξα στην πέτρα, όταν ήμουν σ' αυτό το κελί, όπως εσύ.
Σώπα, μη μου μιλάς. Δεν έχεις δικαίωμα να μου μιλάς.
Έχω. Γιατί είσαι ακριβώς σαν εμένα.
Βλέπεις τον Ιησού και πιστεύεις ότι η δοκιμασία σου είναι σαν τη δική Του.
Οι πέντε στον λάκκο υποφέρουν, σαν τον Ιησού.
Αλλά δεν έχουν την περηφάνια σου. Δεν ταυτίζονται ποτέ με τον Ιησού.
Έχεις το δικαίωμα να τους κάνεις να υποφέρουν;
Άκουσα τις κραυγές πόνου σ' αυτό το κελί. Και έπραξα.
Δικαιολογείσαι! Αυτό είναι το πνεύμα του σκότους!
Κι εσύ τι θα έκανες γι' αυτούς;
Μια προσευχή; Και τι θα είχες γι' αντάλλαγμα; Κι άλλο πόνο.
Πόνο που μόνο εσύ μπορείς να σταματήσεις. Όχι ο Θεός!
Φύγε μακριά μου!
Προσευχήθηκα κι εγώ, Ροντρίγκες.
Δεν βοηθάει αυτό.
Συνέχισε... Προσευχήσου...
Αλλά προσευχήσου με ανοιχτά τα μάτια.
Μπορείς να τους γλιτώσεις.
Αυτοί καλούν βοήθεια, εσύ καλείς τον Θεό. Κι ο Θεός σιωπά.
- Γιατί να σιωπάς κι εσύ; - Πρέπει ν' αποστατήσουν.
Αποστατήστε!
Μα έχουν αποστατήσει.
Πολλές φορές μάλιστα... Εξαιτίας σου είναι εδώ, Ροντρίγκες.
Αν δεν αποστατήσεις εσύ, δεν πρόκειται να σωθούν.
Ο ιερέας πρέπει να λειτουργεί καθ' ομοίωσιν του Χριστού.
Αν ο Χριστός ήταν εδώ...
Αν ο Χριστός ήταν εδώ, θα έπραττε... Θα αποστατούσε για χάρη τους.
Ο Χριστός είναι εδώ. Μόνο που δεν τον ακούω.
Δείξε στον Θεό ότι τον αγαπάς. Σώσε ανθρώπους που Αυτός αγαπάει!
Υπάρχει κάτι πιο σημαντικό από την κρίση της εκκλησίας.
Θα εκτελέσεις τώρα την πιο οδυνηρή πράξη αγάπης που έχει γίνει ποτέ.
Τυπικό είναι.
Απλή διαδικασία.
Έλα τώρα.
Δεν πειράζει.
Πάτησέ με.
Καταλαβαίνω τον πόνο σου.
Ήρθα στον κόσμο για να μοιραστώ τον πόνο των ανθρώπων.
Για τον δικό σου πόνο σήκωσα αυτόν τον σταυρό.
Η ζωή σου είναι μαζί μου τώρα.
Προχώρα.
"Αποστάτης Παύλος!"
Ήταν το έτος 1641...
στο πρώτο απ' τα ταξίδια μου στην Ιαπωνία...
που εγώ, ο Ντίτερ Άλμπρεχτ...
...έτυχε να βρω την πιο απίστευτη ιστορία σ' αυτές τις σελίδες.
Χριστιανός.
Μη Χριστιανός.
Σαν γιατρός σε μια μεγάλη ολλανδική εμπορική εταιρεία...
...ταξίδεψα πολύ.
Αλλά κανένα απ' τα θαυμαστά που αφηγήθηκα...
δεν έχει σχολιαστεί τόσο...
...όσο το περίεργο θέμα των αποστατών ιερέων.
Πλησίασα όσο κανείς άλλος Ευρωπαίος χρονικογράφος...
στο αίνιγμα αυτής της χώρας...
...και στην ιστορία του βίου των χαμένων ιερέων.
Ο Ινοουέ διέταξε εισβολές σε σπίτια...
...και έρευνες για αντικείμενα με κρυμμένες χριστιανικές εικόνες.
Χριστιανός.
Οι δυο ιερείς διατάχτηκαν να εξετάσουν αυτά τα πράγματα...
...και να εξακριβώσουν τη χρήση τους.
Υπήρξαν περιπτώσεις όπου τους παρακολούθησα κι εγώ.
Οι Ολλανδοί ήταν οι μόνοι Ευρωπαίοι με άδεια συναλλαγών με την Ιαπωνία.
Γινόταν έρευνα σε κάθε πλοίο μήπως είχε λαθραία αντικείμενα θρησκείας.
Δεν περνούσε τίποτα όπως σταυροί, εικόνες αγίων ή ροζάρια.
Ωστόσο, αναπόφευκτα, μερικά πράγματα πέρασαν μέσα κρυφά.
Χριστιανός.
Κι αυτό ήταν τόσο οδυνηρό για τους Ιάπωνες...
...σαν να είχε χυθεί αίμα.
Διδαχτήκαμε να αγαπάμε αυτούς που μας περιφρονούν.
Δεν νιώθω τίποτα γι' αυτούς.
Μόνο ο Κύριός μας μπορεί να κρίνει την καρδιά σου.
Είπες "Κύριός μας".
Αμφιβάλλω.
Όταν πέθανε ο Σάουανο Τσουάν...
ο άλλος ιερέας ανέλαβε τα καθήκοντά του...
...και τα εκτέλεσε άψογα.
Πρόσεξα ότι είχε ήδη αποκτήσει μια αξιόλογη ικανότητα με τη γλώσσα...
...κι έδειχνε ότι είχε συμφιλιωθεί με την κατάστασή του.
Έχω καλά νέα. Κάποιος πέθανε στο Έντο.
Ο Οκαντά Σαν'εμόν...
Θα πάρεις το όνομά του.
Είχε νοικοκυριό... και σύζυγο... και γιο.
Μπορείς να την πάρεις σαν σύζυγό σου.
Ο άντρας δουλεύει καλύτερα όταν δεν είναι μόνος.
Πρέπει να ξέρεις ότι στα νησιά Ικιτσουκί και Γκότο...
Υπάρχουν πολλοί αγρότες που νομίζουν ότι είναι Κιρισιτάν.
Σου αρέσει αυτό; Μπορούν να συνεχίσουν να είναι Κιρισιτάν.
Μπορεί κάπως να σε ικανοποιεί αυτό...
...γιατί οι ρίζες έχουν κοπεί.
Τίποτα δεν φυτρώνει σ' έναν βάλτο.
Τέτοια χώρα είναι η Ιαπωνία.
Η Κιρισιτάν θρησκεία που φέρατε έχει γίνει ένα παράξενο πράγμα.
Έχει αλλάξει.
Δεν σας νίκησα εγώ.
Σας νίκησε αυτός ο βάλτος της Ιαπωνίας.
Καλώς ήρθες.
Ο Οκαντά Σαν'εμόν έζησε στο Έντο...
...μέχρι το τέλος της ζωής του.
Έπειτα από δέκα χρόνια, μου επέτρεψαν να επισκεφτώ το Έντο.
Οι Ιάπωνες κουτσομπόλευαν ελεύθερα για τον Οκαντά Σαν'εμόν.
Ο Ινοουέ απαίτησε επανειλημμένους όρκους αποστασίας απ' αυτόν.
Και λένε ότι ο έκπτωτος ιερέας τους έδωσε όλους γρήγορα...
...και σθεναρά.
Άκουσα ότι ο Ανακριτής έστειλε τους άντρες του για σένα.
Έγινε καμιά φασαρία;
Όχι. Ήθελαν μόνο να σιγουρευτούν ότι έγραψα τον "κορόμπι σόμον"...
...τον τελευταίο μου όρκο αποκήρυξης.
Σ' ευχαριστώ.
Δεν υπάρχει λόγος να μ' ευχαριστείς.
Που είσαι εδώ μαζί μου.
Πάτερ...
Όχι...
Δεν είμαι πια.
- Είμαι έκπτωτος ιερέας. - Αλλά ο τελευταίος που έχει μείνει.
- Μπορείς ακόμα να μ' εξομολογήσεις. - Όχι, δεν μπορώ.
Όχι, δεν μπορώ.
Ακόμα υποφέρω γι' αυτό που έκανα, Πάτερ.
Πρόδωσα εσένα... Πρόδωσα την οικογένειά μου...
Πρόδωσα τον Κύριό μας.
Παρακαλώ...
Άκου την εξομολόγησή μου.
Πάτερ...
Κύριε...
...πάλεψα εναντίον της σιωπής Σου.
Υπέφερα δίπλα σου.
Ποτέ δεν σιώπησα.
Ξέρω.
Αλλά ακόμα κι αν...
ο Θεός είχε σιωπήσει σ' όλη μου τη ζωή...
μέχρι και σήμερα...
καθετί που κάνω, καθετί που έχω κάνει...
...μιλάει για Αυτόν.
Μέσα στη σιωπή άκουσα τη φωνή Σου.
Ο Ανακριτής συνέχισε να επιμένει σε περιοδικές εξετάσεις...
...όλων των ύποπτων Χριστιανών.
Ο Οκαντά Σαν'εμόν δεν εξαιρέθηκε.
Ο Ινοουέ ήταν αποφασισμένος να μην αφήσει να ξεχαστεί το παράδειγμά του.
Ίσως πιο πολύ απ' τον ίδιο τον ιερέα.
Το έτος 1667...
...μια θρησκευτική εικόνα ανακαλύφθηκε μέσα σ' ένα φυλαχτό...
...που ανήκε σ' έναν υπηρέτη ονόματι Κιτσίζιρο.
Το κέρδισε σε τυχερό παιχνίδι, είπε, αλλά ποτέ δεν κοίταξε μέσα...
και δεν μπορούσε να το είχε πάρει απ' τον Οκαντά Σαν'εμόν...
...αφού ήταν πάντα φρουρούμενος.
Ο υπηρέτης Κιτσίζιρο φυλακίστηκε.
Μετά απ' αυτό, ο Οκαντά Σαν'εμόν ήταν υπό στενή παρακολούθηση.
Στο τελευταίο μου ταξίδι, το 1682, ρώτησα γι' αυτόν.
Κι οι Ιάπωνες απάντησαν πρόθυμα.
Ο τελευταίος ιερέας ποτέ δεν αναγνώρισε τον Χριστιανό Θεό.
Ούτε με λόγο ούτε με σύμβολο.
Ποτέ δεν μίλησε για Αυτόν, και δεν προσευχήθηκε ποτέ...
...ούτε κι όταν πέθαινε.
Το θέμα της πίστης του είχε λήξει από καιρό.
Τρεις φρουροί στέκονταν πάνω απ' το φέρετρό του...
...πριν το πάρουν μακριά, για να είναι βέβαιοι.
Μόνο τη σύζυγό του άφησαν να τον δει...
και να του αφήσει ένα ταπεινό μαμόρι γκάτανα...
...για να τον φυλάει απ' τα κακά πνεύματα.
Δεν υπήρξε καμία ένδειξη ότι τον έκλαψε.
Η σορός αντιμετωπίστηκε με τον βουδιστικό τρόπο.
Και του έδωσαν ένα μεταθανάτιο βουδιστικό όνομα.
Ο άνθρωπος που κάποτε ήταν ο Ροντρίγκες...
τελείωσε όπως αυτοί ήθελαν...
κι όπως τον είδα για πρώτη φορά...
...χαμένο στον Θεό.
Αλλά σ' αυτό, πράγματι...
...μόνο ο Θεός μπορεί να απαντήσει.
Για τους Ιάπωνες Χριστιανούς και τους πάστορές τους
Απόδοση Διαλόγων Μελισσάνθη Γιαννούση
Επιμέλεια υποτιτλισμού Ροwer Μedia Ρrοductiοns
Subrip-Διορθώσεις-Συγχρονισμός amerzone